Suvestinė redakcija nuo 2008-01-20 iki 2008-04-26

Įsakymas paskelbtas: Žin. 2005, Nr. 79-2886, i. k. 10520KPISAK000Į-259

KULTŪROS PAVELDO DEPARTAMENTO PRIE KULTŪROS MINISTERIJOS DIREKTORIUS

Į S A K Y M A S

DĖL KULTŪROS PAVELDO DEPARTAMENTO PRIE KULTŪROS MINISTERIJOS NEKILNOJAMOJO KULTŪROS PAVELDO VERTINIMO TARYBOS SUDĖTIES IR NUOSTATŲ PATVIRTINIMO

2005 m. birželio 9 d. Nr. Į-259

Vilnius

Vadovaudamasi Lietuvos Respublikos nekilnojamojo kultūros paveldo apsaugos įstatymo (Žin., 1995, Nr. 3-37; 2004, Nr. 153-5571) 8 straipsnio 5 dalimi, Nekilnojamojo kultūros paveldo vertinimo tarybų pavyzdiniais nuostatais, patvirtintais Lietuvos Respublikos kultūros ministro 2005 m. balandžio 15 d. įsakymu Nr. ĮV-149 „Dėl Nekilnojamojo kultūros paveldo vertinimo tarybų pavyzdinių nuostatų patvirtinimo“ (Žin., 2005, Nr. 52-1755), Lietuvos Respublikos kultūros ministro 2005 m. balandžio 14 d. įsakymo Nr. ĮV-146 „Dėl Specialistų, vykdančių nekilnojamojo kultūros paveldo taikomuosius mokslinius ardomuosius tyrimus, rengiančių tvarkomųjų paveldosaugos darbų projektus, atliekančių tvarkomuosius paveldosaugos darbus bei vadovaujančių tokiems darbams, atliekančių paveldosaugos (specialiąją) ekspertizę, atestavimo taisyklių ir Nekilnojamojo kultūros paveldo apsaugos specialisto atestato formos patvirtinimo“ 2.1 punktu:

1. Sudarau šios sudėties Kultūros paveldo departamento prie Kultūros ministerijos nekilnojamojo kultūros paveldo vertinimo tarybos (toliau – Taryba) personalinę sudėtį:

Sigita Gasparavičienė – nekilnojamųjų kultūros vertybių apsaugos specialistė, veiklos rūšis:

paveldo apsaugos (specialiosios) ekspertizės atlikimas, specializacija – istorinė meninė raida, ekspertizės specialisto kategorija, atestatas Nr. 12 (2004-11-25); specializacija Taryboje – istorinis nekilnojamasis kultūros paveldas,

Edita Riaubienė – humanitarinių mokslų daktarė, menotyra, diplomas DA011649 (2003-06-16, registracijos Nr. 019064); specializacija Taryboje – architektūrinis nekilnojamasis kultūros paveldas,

Vykintas Vaitkevičius – humanitarinių mokslų daktaras, istorija, DA010610 (2000-09-28, registracijos Nr. 017347); specializacija Taryboje – mitologinis nekilnojamasis kultūros paveldas,

Gintautas Zabiela – nekilnojamųjų kultūros vertybių apsaugos specialistas – archeologijos ekspertas – antra kategorija, atestatas Nr. 260E (2000-12-21, protokolas Nr. 42); specializacija Taryboje – archeologinis nekilnojamasis kultūros paveldas,

Indrė Kačinskaitė – nekilnojamųjų kultūros vertybių apsaugos specialistė, architektūros ir urbanistinių vietovių ekspertė, antra kategorija, atestatas Nr. 128E (2001-02-23, protokolas Nr. 44); specializacija Taryboje – želdynų nekilnojamasis kultūros paveldas,

Dalia Klajumienė – humanitarinių mokslų daktarė, menotyra, diplomas DA011351 (2002-06-26, registracijos Nr. 018498); specializacija Taryboje – dailės nekilnojamasis kultūros paveldas,

Eugenijus Ivaškevičius – nekilnojamųjų kultūros vertybių apsaugos specialistas, istorinės meninės raidos ekspertas, antra kategorija, atestatas Nr. 126E (2001-06-29, protokolas Nr. 47); specializacija Taryboje – memorialinis nekilnojamasis kultūros paveldas,

Vladas Žulkus – habilituotas humanitarinių mokslų daktaras, istorija, diplomas HD001116 (2000-03-01, registracijos Nr. 016008), specializacija Taryboje – povandeninis nekilnojamasis kultūros paveldas.

Augis Gučas - nekilnojamųjų kultūros vertybių apsaugos specialistas; veiklos rūšis: konservavimo ir restauravimo darbų projektų rengimas; specializacija – konservavimo, restauravimo, specialiosios autorinės priežiūros, specialiojo planavimo (atestatas Nr. 479S, 2001-10-11 protokolas Nr. 48) ir architektūros, urbanistinių vietovių, kultūrinio kraštovaizdžio, konservavimo ir restauravimo darbų, kultūros vertybių apsaugos vykdymo politikos ekspertas (atestatas Nr. 19E, 2001-10-11 protokolas Nr. 48).

Nijolę Tumėnienę – humanitarinių mokslų daktarę, menotyra, diplomas DA 007769 (1994-12-12, registracijos Nr. 0134260); specializacija Taryboje – dailės nekilnojamasis kultūros paveldas.

Giedrė Filipavičienė – nekilnojamojo kultūros paveldo apsaugos specialistė, veiklos rūšis: paveldosaugos (specialiosios) ekspertizės atlikimas, specializacija – architektūrinis, urbanistinis, etnokultūrinis nekilnojamasis kultūros paveldas, atestatas Nr. 0447 (2006-07-25, protokolas Nr. 17); specializacija Taryboje – urbanistinis nekilnojamasis kultūros paveldas

Punkto pakeitimai:

Nr. Į-407, 2005-09-23, Žin., 2005, Nr. 119-4318 (2005-10-08); Žin., 2006, Nr. 22-0 (2006-02-21), i. k. 10520KPISAK000Į-407

Nr. Į-456, 2005-10-24, Žin., 2006, Nr. 91-3600 (2006-08-26), i. k. 10520KPISAK000Į-456

Nr. Į-021, 2006-01-19, Žin., 2006, Nr. 8-325 (2006-01-21), i. k. 10620KPISAK000Į-021

Nr. Į-364, 2007-09-10, Žin., 2007, Nr. 97-3946 (2007-09-13), i. k. 10720KPISAK000Į-364

Nr. Į-19, 2008-01-14, Žin., 2008, Nr. 8-308 (2008-01-19), i. k. 10820KPISAK0000Į-19

2. Skiriu Ritą Mosiejienę, Kultūros paveldo departamento prie Kultūros ministerijos Apskaitos skyriaus vyriausiąją specialistę, Kultūros paveldo departamento prie Kultūros ministerijos nekilnojamojo kultūros paveldo vertinimo tarybos sekretore

Punkto pakeitimai:

Nr. Į-021, 2006-01-19, Žin., 2006, Nr. 8-325 (2006-01-21), i. k. 10620KPISAK000Į-021

3. Tvirtinu Kultūros paveldo departamento prie Kultūros ministerijos nekilnojamojo kultūros paveldo vertinimo tarybos nuostatus (pridedama).

Direktorė	Diana Varnaitė

PATVIRTINTA

Kultūros paveldo departamento

prie Kultūros ministerijos direktoriaus

2005 m. birželio 9 d. įsakymu Nr. Į-259

KULTŪROS PAVELDO DEPARTAMENTO PRIE KULTŪROS MINISTERIJOS NEKILNOJAMOJO KULTŪROS PAVELDO VERTINIMO TARYBOS NUOSTATAI

I. BENDROSIOS NUOSTATOS

1. Kultūros paveldo departamento prie Kultūros ministerijos nekilnojamojo kultūros paveldo vertinimo tarybos nuostatai nustato nekilnojamojo kultūros paveldo vertinimo tarybos (toliau – Taryba) funkcijas, teises, sudarymą, personalinę sudėtį bei darbo organizavimo tvarką.

2. Taryba savo veikloje vadovaujasi Lietuvos Respublikos nekilnojamojo kultūros paveldo apsaugos įstatymu (Žin., 1995, Nr. 3-37; 2004, Nr. 153-5571), kitais įstatymais, Lietuvos Respublikos Vyriausybės patvirtintais Kultūros vertybių registro nuostatais, Nekilnojamųjų kultūros vertybių vertinimo ir atrankos kriterijų aprašu, patvirtintu Lietuvos Respublikos kultūros ministro 2005 m. balandžio 15 d. įsakymu Nr. ĮV-150 „Dėl Nekilnojamųjų kultūros vertybių vertinimo ir atrankos kriterijų aprašo patvirtinimo“ (Žin., 2005, Nr. 52-1756), kitais teisės aktais bei šiais nuostatais.

3. Tarybai, atliekant šių Nuostatų 5.1, 5.2, 5.3 punktuose nurodytas funkcijas, metodiškai vadovauja Kultūros paveldo departamentas prie Kultūros ministerijos (toliau – Departamentas).

4. Nuostatuose vartojamos sąvokos atitinka Lietuvos Respublikos nekilnojamojo kultūros paveldo apsaugos įstatyme ir kituose teisės aktuose apibrėžtas sąvokas.

II. TARYBOS FUNKCIJOS IR TEISĖS

5. Taryba atlieka šias funkcijas:

5.1. nustato nekilnojamojo kultūros paveldo objektų ar vietovių vertingąsias savybes;

5.2. nustato nekilnojamųjų kultūros vertybių reikšmingumą;

5.3. apibrėžia kultūros paveldo objektų teritorijų ir vietovių ribas;

5.4. atlieka kitas įstatymų ir kitų teisės aktų nustatytas funkcijas.

6. Taryba turi teisę:

6.1. nuspręsti, kad nekilnojamosioms kultūros vertybėms reikalinga teisinė apsauga;

6.2. gauti iš Departamento struktūrinių padalinių ir savivaldybių paveldosaugos padalinių informaciją, reikalingą funkcijoms vykdyti;

6.3. dalyvauti valstybės ir savivaldybių institucijų posėdžiuose, pasitarimuose ir konferencijose, kuriuose svarstomi nekilnojamojo kultūros paveldo klausimai, teikti pasiūlymus;

6.4. prireikus kviesti į posėdžius kitų sričių reikalingus specialistus, galinčius pateikti išvadas dėl svarstomų klausimų;

6.5. teikti informaciją visuomenės informavimo priemonėms apie savo veiklą.

III. TARYBOS SUDARYMAS IR DARBO ORGANIZAVIMAS

7. Tarybą sudaro, Tarybos nuostatus ir personalinę sudėtį tvirtina įsakymu Departamento direktorius.

8. Tarybą sudaro 11 narių. Tarybos nariais gali būti kultūros ministro nustatyta tvarka atestuoti archeologinio, povandeninio, mitologinio, etnokultūrinio, architektūrinio, urbanistinio, inžinerinio, istorinio, memorialinio, dailės, sakralinio ir želdynų (toliau – atitinkamos sritys) nekilnojamojo kultūros paveldo specialistai, turintys ekspertizės specialisto kvalifikacinę kategoriją, bei atitinkamos srities mokslininkai.

9. Tarybos personalinė sudėtis tvirtinama 4 metų laikotarpiui. Tarybos personalinė sudėtis gali būti keičiama anksčiau nustatyto laiko, kai Tarybos narys raštu to paprašo arba kai negali eiti savo pareigų, arba kai praranda šių Nuostatų 8 punkte nustatytą kvalifikacinę kategoriją.

10. Taryba iš savo narių 2 metų laikotarpiui išsirenka pirmininką ir jo pavaduotoją.

11. Tarybos pirmininkas, jam nesant – jo pavaduotojas, organizuoja Tarybos darbą, prireikus sudaro posėdžių darbotvarkes, šaukia posėdžius ir jiems vadovauja. Tarybos posėdžiai gali būti šaukiami taip pat ne mažiau kaip 2 Tarybos narių iniciatyva.

12. Tarybos pirmininkui organizuoti darbą padeda Departamento paskirtas sekretorius, kuris nėra Tarybos narys. Tarybos sekretorius rengia medžiagą Tarybos posėdžiams, juos protokoluoja, tvarko Tarybos dokumentus, rengia dokumentų projektus ir informuoja Tarybos narius apie posėdžius bei jų darbotvarkes.

13. Klausimus Tarybos posėdžių darbotvarkėms bei su tuo susijusius dokumentus turi teisę pateikti Departamento apskaitos tarnyba, savivaldybių paveldosaugos padaliniai bei nekilnojamųjų kultūros vertybių apskaitą vykdančios institucijos, kurių atstovai turi teisę be balso teisės dalyvauti Tarybos posėdžiuose ir pasisakyti.

14. Tarybos posėdžiai yra teisėti, jeigu juose dalyvauja ne mažiau kaip pusė Tarybos narių.

15. Tarybos sprendimai priimami paprasta Tarybos narių balsų dauguma, už sprendimą balsuojant bent vienam svarstomo klausimo atitinkamos srities Tarybos nariui. Jei tokių narių Taryboje nėra, sprendimai gali būti priimami turint ne mažiau kaip dviejų atitinkamos srities specialistų, turinčių ekspertizės specialisto kvalifikacinę kategoriją (ne Tarybos nario), raštiškas sprendimams pritariančias išvadas.

16. Tarybos sprendimai įforminami kultūros ministro patvirtintos formos aktu. Aktas surašomas dviem egzemplioriais, kuriuos pasirašo Tarybos pirmininkas. Vienas akto egzempliorius ne vėliau kaip per 5 darbo dienas nuo sprendimo priėmimo dienos turi būti perduotas Registro tvarkytojui, o kitą egzempliorių kartu su kitais Tarybos veiklos dokumentais (posėdžių protokolai, susirašinėjimo ir kiti dokumentai) Lietuvos Respublikos dokumentų ir archyvų įstatymo (Žin., 1995, Nr. 107-2389; 2004, Nr. 57-1982) nustatyta tvarka saugo Departamentas.

17. Tarybos veiklai reikalingos lėšos (apmokėjimas už posėdžius, vertinimo išvadas, administracinės išlaidos) skiriamos Departamento direktoriaus įsakymais. Tarybos narių paslaugos apmokamos Departamento nustatyta tvarka. Departamentas taip pat skiria Tarybų veiklai reikalingas patalpas bei teikia kitą reikalingą techninę pagalbą.

______________

Pakeitimai:

1.

Kultūros paveldo departamentas prie Kultūros ministerijos, Įsakymas

Nr. Į-407, 2005-09-23, Žin., 2005, Nr. 119-4318 (2005-10-08); Žin., 2006, Nr. 22-0 (2006-02-21), i. k. 10520KPISAK000Į-407

Dėl Kultūros paveldo departamento prie Kultūros ministerijos direktoriaus 2005-06-09 įsakymo Nr. Į-159 "Dėl Kultūros paveldo departamento prie Kultūros ministerijos nekilnojamojo kultūros paveldo vertinimo tarybos sudėties ir nuostatų patvirtinimo" pakeitimo

2.

Kultūros paveldo departamentas prie Kultūros ministerijos, Įsakymas

Nr. Į-456, 2005-10-24, Žin., 2006, Nr. 91-3600 (2006-08-26), i. k. 10520KPISAK000Į-456

Dėl Kultūros paveldo departamento prie Kultūros ministerijos direktoriaus 2005 m. birželio 9 d. įsakymo Nr. Į-259 "Dėl Kultūros paveldo departamento prie Kultūros ministerijos nekilnojamojo kultūros paveldo vertinimo tarybos sudėties ir nuostatų patvirtinimo" pakeitimo

3.

Kultūros paveldo departamentas prie Kultūros ministerijos, Įsakymas

Nr. Į-021, 2006-01-19, Žin., 2006, Nr. 8-325 (2006-01-21), i. k. 10620KPISAK000Į-021

Dėl Kultūros paveldo departamento prie Kultūros ministerijos direktoriaus 2005 m. birželio 9 d. įsakymo Nr. Į-259 "Dėl Kultūros paveldo departamento prie Kultūros ministerijos nekilnojamojo kultūros paveldo vertinimo tarybos sudėties ir nuostatų patvirtinimo" pakeitimo

4.

Kultūros paveldo departamentas prie Kultūros ministerijos, Įsakymas

Nr. Į-364, 2007-09-10, Žin., 2007, Nr. 97-3946 (2007-09-13), i. k. 10720KPISAK000Į-364

Dėl Kultūros paveldo departamento prie Kultūros ministerijos direktoriaus 2005 m. birželio 9 d. įsakymo Nr. Į-259 "Dėl Kultūros paveldo departamento prie Kultūros ministerijos nekilnojamojo kultūros paveldo vertinimo tarybos sudėties ir nuostatų patvirtinimo" pakeitimo

5.

Kultūros paveldo departamentas prie Kultūros ministerijos, Įsakymas

Nr. Į-19, 2008-01-14, Žin., 2008, Nr. 8-308 (2008-01-19), i. k. 10820KPISAK0000Į-19

Dėl Kultūros paveldo departamento prie Kultūros ministerijos direktoriaus 2005 m. birželio 9 d. įsakymo Nr. Į-259 "Dėl Kultūros paveldo departamento prie Kultūros ministerijos nekilnojamojo kultūros paveldo vertinimo tarybos sudėties ir nuostatų patvirtinimo" pakeitimo